ห่วงนโยบายพรรคกระทบศก.-เงินเฟ้อ
ธปท.ยอมรับห่วงนโยบายพรรคการเมืองกระทบภาวะเงินเฟ้อและการขยายตัวทางเศรษฐกิจ แต่ไม่ขอระบุว่านโยบายพรรคใดกระทบมากหรือน้อย
1 มิ.ย. 2554

ธปท.ยอมรับห่วงนโยบายพรรคการเมืองกระทบภาวะเงินเฟ้อและการขยายตัวทางเศรษฐกิจ แต่ไม่ขอระบุว่านโยบายพรรคใดกระทบมากหรือน้อย 



ไพบูลย์
นายไพบูลย์ กิตติศรีกังวาน ผู้ช่วยผู้ว่าการ สายนโยบายการเงิน ธนาคารแห่งประเทศไทย(ธปท.) กล่าว ว่า ที่ประชุมคณะกรรมการนโยบายการเงิน(กนง.)วันนี้ ได้มีการพูดคุยถึงนโยบายการหาสียงของพรรคการเมือง ที่มีการเสนอนโยบายกระตุ้นการใช้จ่ายค่อนข้างมากบ้าง แต่ก็มองในมุมมองของนักเศรษฐศาสตร์ที่ยอมรับว่าห่วงนโยบายของพรรคการเมือง ที่หากนำมาใช้จริงก็อาจจะมีผลกระทบต่อเงินเฟ้อและการขยายตัวทางเศรษฐกิจ ซึ่งถือเป็นการห่วงปกติของนักเศรษฐศาสตร์ แต่อย่างไรก็ตามเรื่องนี้ยังคาดการณ์อยาก ยังต้องติดตามดูกันต่อไปว่านโยบายที่มีการนำเสนอจะถูกนำมาใช้จริงมากแค่ไหน
"กนง.ก็พูดคุยกันบ้างในเรื่องนี้ แต่ในฐานะนักวิชาการ นักเศรษฐศาสตร์ ซึ่งก็ห่วงว่านโยบายที่ว่าอาจส่งผลต่อเงินเฟ้อและการขยายตัวทางเศรษฐกิจ เรื่องนี้คาดการณ์อยาก ยังต้องตามดู ส่วนคำถามที่ว่านโยบายของพรรคการเมืองใดที่นำใช้จริง ธปท.มองว่าน่าจะส่งผลกระทบต่อเศรษฐกิจมากที่สุดหรือน้อยที่สุดนั้น ยังเร็วเกินไปที่จะตอบ เรื่องนี้ไม่ขอตอบดีกว่า"นายไพบูลย์กล่าว
นายไพบูลย์ กล่าวว่า สถานการณ์เศณรษฐกิจขณะนี้หากไม่มีอะไรเปลี่ยนแปลงไปจากการประมาณการณ์เดิมน่าจะยังขยายตัวได้ในระดับ 4.1% ตามที่ธปท.คาดไว้ หรือมีโอกาสโตได้มากกว่าที่คาดไว้